**A kárenyhítő juttatás meghatározásának számítási módszere**

A területi adatokat (ha), a termésmennyiség-adatokat (t), a hozamadatokat (t/ha) és az áradatokat (Ft) mértékegységben, a területi adatokat négy, a többi adatot két tizedesjegy pontossággal kell kitölteni, és a számított értékeket is két tizedesjegy pontossággal kell kerekíteni és figyelembe venni.

A 6. § (5) bekezdése alapján korábban megadott adatokat az elektronikus felület automatikusan feltölti. A mezőgazdasági termelőnek csak a hiányzó adatokat kell megadnia.

A kárenyhítő juttatás iránti kérelemben az adott kárenyhítési évben termesztett azon növénykultúrák adatait kell feltüntetni, amelyek vonatkozásában a mezőgazdasági termelő az agrárkár-megállapító szerv által igazolt kárbejelentéssel rendelkezik.

1. A referencia-időszak három évének meghatározása

A referencia-időszak három éve: a tárgyévet megelőző ötéves időszakból a legmagasabb és a legalacsonyabb hozammal rendelkező kettő év elhagyásával képzett három év.

Amennyiben a legmagasabb vagy a legalacsonyabb hozam két vagy több évben előfordul, úgy a mezőgazdasági termelőnek nyilatkoznia kell arról, hogy a referencia-időszak azonos hozamú éveiből melyiket tekinti a legalacsonyabb vagy a legmagasabb hozamú évnek.

|  |  |
| --- | --- |
| növénykultúra hozama adott évben (t/ha) = | növénykultúra adott évben megtermelt termésmennyisége (t) |
| növénykultúra adott évi területe (ha) |

Azokban az években, amelyekben a termelő nem termesztette az adott növénykultúrát, a növénykultúra adott évi hozamánál az ügyfél székhelye vagy lakóhelye szerinti vármegye vonatkozásában képzett vármegyei, ennek hiányában országos, az Mkk. tv. 2. § 2a. pontja szerinti átlaghozamot kell feltüntetni.

2. A referenciahozam kiszámítása

A referenciahozam: a referencia-időszak 1. pont szerint meghatározott három évére számított hozamok számtani átlaga.

|  |  |
| --- | --- |
| referenciahozam (t/ha) = | hozam1 (t/ha) + hozam2 (t/ha) + hozam3 (t/ha) |
| 3 |

ahol

hozamn = hozam a referencia-időszak n. évében (t/ha)

n = 1, 2, 3.

A referenciahozamot termesztett növénykultúránként külön-külön kell megállapítani.

3. A referencia-átlagár kiszámítása

Referencia-átlagár: A referencia-időszak 1. pont szerint meghatározott három évében meghirdetett referenciaárak számtani átlaga.

|  |  |
| --- | --- |
| referencia-átlagár (Ft/t) = | referenciaár1 (Ft/t) + referenciaár2 (Ft/t) + referenciaár3 (Ft/t) |
| 3 |

ahol

referenciaárn = meghirdetett referenciaár a referencia-időszak n. évében (Ft/t);

n = 1, 2, 3.

Azon növénykultúrák esetében, amelyeknél ársáv közzétételére is sor kerül, a mezőgazdasági termelő a közzétett referenciaár helyett az adott kárenyhítési év értékesítéseinek számlával igazolt áradatait jogosult felhasználni, amennyiben ezen áradat a közzétett ársávba esik.

A referencia-átlagárat termesztett növénykultúránként külön-külön kell megállapítani.

4. A kárenyhítő juttatás összegének meghatározása a károsodott növénykultúra vonatkozásában

|  |  |  |  |  |  |  |
| --- | --- | --- | --- | --- | --- | --- |
| növénykultúra tárgyévi hozamértéke (Ft) | = | növénykultúra tárgyévi vetésterülete (ha) | × | növénykultúra tárgyévi hozama  (t/ha) | × | növénykultúra tárgyévi referenciaára (Ft/t) |

ahol azon növénykultúrák esetében, amelyeknél a tárgyévben ársáv közzétételére is sor kerül, a mezőgazdasági termelő a közzétett tárgyévi referenciaár helyett a tárgyév értékesítéseinek számlával igazolt áradatait jogosult felhasználni, amennyiben ezen áradat a közzétett ársávba esik.

|  |  |  |  |  |  |  |
| --- | --- | --- | --- | --- | --- | --- |
| növénykultúra referencia hozamértéke (Ft) | = | növénykultúra tárgyévi vetésterülete (ha) | × | növénykultúra referenciahozama  (t/ha) | × | növénykultúra referencia-átlagára (Ft/t) |

|  |  |  |  |  |
| --- | --- | --- | --- | --- |
| növénykultúra hozamérték- csökkenésének összege (Ft) | = | növénykultúra referencia hozamértéke (Ft) | – | növénykultúra tárgyévi hozamértéke (Ft) |

|  |  |  |  |
| --- | --- | --- | --- |
| növénykultúra hozamérték- csökkenésének mértéke (%) | = | növénykultúra hozamérték-csökkenésének összege (Ft) | × 100 |
| növénykultúra referencia hozamértéke (Ft) |

4.1. Károsodott növénykultúrára számított kárenyhítő juttatás maximális összege

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| károsodott növény- kultúrára számított kárenyhítő juttatás maximális összege (Ft) | = 0,8 × | [növénykultúra hozamérték- csökkenésének összege (Ft) | – | növénykultúra hozamérték- csökkenéséből levonásra kerülő tételek (Ft)] | – | a biztosító által a növény- kultúrára kifizetett kártérítés összege (Ft) | – | ugyanazon elszámolható költségek tekintetében megállapított bármely egyéb (állami vagy európai uniós társfinanszírozású) támogatás összege (Ft) |

4.2. Üzemi szintű kárenyhítő juttatás maximális összege

a) az Mkk. tv. 11. § (5) bekezdése szerinti mezőgazdasági biztosítás megléte esetén

|  |  |  |
| --- | --- | --- |
| üzemi szintű kárenyhítő juttatás maximális összege (Ft) = | ∑ | károsodott növénykultúrára számított kárenyhítő juttatás maximális összege (Ft) |

b) az Mkk. tv. 11. § (5) bekezdése szerinti mezőgazdasági biztosítás hiányában

|  |  |  |
| --- | --- | --- |
| üzemi szintű kárenyhítő juttatás maximális összege (Ft) = | ∑ | károsodott növénykultúrára számított kárenyhítő juttatás maximális összege (Ft) |
| 2 | |

4.3. Károsodott növénykultúra hozamérték-csökkenéséből levonásra kerülő tételek

a) Hozamcsökkenés miatt keletkezett költségmegtakarítás összege,

b) Egyes szántóföldi növénykultúrák tekintetében a mezőgazdasági káresemény miatti teljes kipusztulás vagy ki nem kelés esetén fennálló hozamcsökkenés miatt keletkezett költségmegtakarítás összege, és

c) Földbérlet esetén a 12. § (3) bekezdésben meghatározott bérletidíj-csökkenés összege.

a) Hozamcsökkenés miatt keletkezett költségmegtakarítás összege:

|  |  |  |  |  |  |  |
| --- | --- | --- | --- | --- | --- | --- |
| Hozamcsökkenés miatt keletkezett költségmegtakarítás összege (Ft) | = | növénykultúra tárgyévi vetésterülete (ha) | × | növénykultúra hozamcsökkenése (t/ha) | × | növény- csoportonként meghatározott fajlagos költség- megtakarítás (Ft/t) |

ahol

|  |  |  |  |  |
| --- | --- | --- | --- | --- |
| növénykultúra hozamcsökkenése  (t/ha) | = | növénykultúra referencia  hozama (t/ha) | – | növénykultúra tárgyévi  hozama (t/ha) |

|  |  |  |  |  |
| --- | --- | --- | --- | --- |
| növénykultúra terméscsökkenése (t) | = | növénykultúra tárgyévi vetésterülete (ha) | × | növénykultúra hozamcsökkenése (t/ha) |

és ahol a növénycsoportonként meghatározott fajlagos költségmegtakarítás (Ft/t):

– szántóföldi növények 1 t terméscsökkenése esetén: 2193,00 Ft,

– szántóföldi zöldségek 1 t terméscsökkenése esetén: 2990,00 Ft,

– gyümölcsfélék 1 t terméscsökkenése esetén: 1940,00 Ft,

– szőlő 1 t terméscsökkenése esetén: 7350,00 Ft.

b) A lent felsorolt szántóföldi növénykultúrák mezőgazdasági káresemény miatti korai teljes kipusztulása vagy ki nem kelése esetén fennálló hozamcsökkenés miatt keletkezett költségmegtakarítás összege:

|  |  |  |  |  |
| --- | --- | --- | --- | --- |
| Korai teljes kipusztulás vagy ki nem kelés miatt keletkezett költségmegtakarítás összege (Ft) | = | növénykultúra kipusztult/ki nem kelt területe (ha) | × | növénykultúránként meghatározott fajlagos költség-megtakarítás (Ft/ha) |

ahol a növénykultúránként meghatározott fajlagos költségmegtakarítás (Ft/ha):

– őszi káposztarepce: 102 829 Ft/ha,

– őszi búza: 91 697 Ft/ha,

– őszi árpa: 80 084 Ft/ha,

– zab: 73 281 Ft/ha,

– triticale: 70 320 Ft/ha,

– rozs: 55 724 Ft/ha.

A fenti rendelkezést kell alkalmazni abban az esetben, ha a felsorolt szántóföldi növénykultúrák korai teljes kipusztulását vagy ki nem kelését jelzi az a tény, hogy az adott növénykultúra tárgyévi hozama nulla.

c) Földbérlet esetén a bérletidíj-csökkenés összege:

|  |  |  |  |  |
| --- | --- | --- | --- | --- |
| Bérletidíj-csökkenés összege (Ft) | = | növénykultúra tárgyévi  vetésterülete (ha) | × | [piaci bérleti díj (Ft/ha) – kedvezményes bérleti díj (Ft/ha)] |